Մասրուց անապատ

Մասրուց անապատ, ճարտարապետական հուշարձան Հայաստանի Գեղարքունիքի մարզի Ձորագյուղ բնակավայրի արևելյան եզրին։ Արտաքինից ուղղանկյուն, ներսից եռաբսիդ, անկյուններում չորս ավանդատներով գմբեթավոր ոչ մեծ կառույց է։ Պատերը շարված են կոպիտ մշակված քարերից, իսկ կառուցողական առավել պատասխանատու մասերը (գմբեթակիր կամարները, թմբուկը և գմբեթը)՝ համեմատաբար կանոնավոր մշակված քարերից։ Հիմնովին վերակառուցվել է հարավարևմտյան ավանդատունը։ Գմբեթը և խաչաթևերը ծածկված են եղել հարթ, ուղղանկյուն սալերով։ Մասրուց անապատի կառուցման թվականը հայտնի չէ, սակայն իր ձևերով այն մոտ է Սյունիքի ճարտարապետական դպրոցի IX-X դարերի սահմանագծում կառուցված հուշարձաններին։

Տես նաև 

 Դավիթ եպիսկոպոսի խաչքար (Մասրուց անապատ)
 Ավանի խաչքար (Մասրուց անապատ)

Ծանոթագրություններ

Տես նաև 
 Ձորագյուղի պատմության և մշակույթի անշարժ հուշարձանների ցանկ (Գեղարքունիքի մարզ)

Գեղարքունիքի թեմի վանքեր և եկեղեցիներ
10-րդ դարի հայկական վանքեր և եկեղեցիներ